**LĪGUMS**

**par telemetrijas pakalpojumu sniegšanu**

*Līguma parakstīšanas datums ir pēdējā pievienotā droša*

*elektroniskā paraksta un tā laika zīmoga datums un vieta*

**Sabiedrība ar ierobežotu atbildību “Rēzeknes siltumtīkli**”, vienotais reģistrācijas Nr.40003215480, juridiskā adrese Rīgas ielā 1, Rēzeknē, turpmāk – **Izpildītājs,** tās valdes locekļa \_\_\_\_\_\_\_\_\_\_\_\_\_\_\_personā, kurš rīkojas saskaņā ar komercsabiedrības statūtiem, no vienas puses, un

**\_\_\_\_\_\_\_\_\_\_\_,** vienotais reģistrācijas Nr.\_\_\_\_\_\_\_\_\_\_\_\_\_, juridiskā adrese \_\_\_\_\_\_\_, turpmāk – **Pasūtītājs,** tās paraksttiesīgā persona \_\_\_\_\_\_\_\_\_\_\_\_\_\_, kura rīkojas saskaņā ar komercsabiedrības statūtiem, no otras puses, kopā saukti Puses, un katrs atsevišķi arī – Puse,

pamatojoties uz Pasūtītāja 202\_\_.gada \_\_\_\_\_\_\_\_\_\_\_ iesniegto iesniegumu ar lūgumu nodrošināt piekļuvi telemetrijas sistēmai,

brīvi paužot savu labo gribu, ievērojot savstarpējos solījumus, apzinoties savas rīcības juridisko nozīmi, bez viltus, spaidiem un maldības, savstarpēji vienojoties, noslēdz šo līgumu par telemetrijas pakalpojumu sniegšanu, turpmāk – Līgums, par sekojošo:

1. **LĪGUMA PRIEKŠMETS**
	1. Izpildītājs sniedz Pasūtītājam pakalpojumu, t.i., nodrošina piekļuvi telemetrijas sistēmai TELIKO, kas uzstādīta Pasūtītāja īpašumā un/vai pārvaldīšanā un/vai apsaimniekošanā (*izvēlēties atbilstošo*) esošajā objektā **\_\_\_\_\_\_\_\_\_\_\_\_\_\_\_\_\_, Rēzeknē**.
	2. Par Pakalpojumu Pasūtītājs maksā Izpildītājam atlīdzību Līgumā noteiktajā kārtībā un apmēros, par kādiem Puses vienojušās.
2. **IZPILDĪTĀJA PIENĀKUMI UN TIESĪBAS**
	1. Izpildītājam ir pienākums godprātīgi pildīt Līguma noteikumus.
	2. Izpildītāja pienākums pēc Līguma spēkā stāšanās izsniegt Pasūtītājam datu nolasīšanas iekārtas piekļuves paroles.
	3. Izpildītājs apņemas visā Līguma darbības laikā nodrošināt Pasūtītājam telemetrijas pakalpojumu atbilstošu normatīvajiem aktiem un noteiktiem Pakalpojuma nodrošināšanas standartiem.
	4. Izpildītājam ir tiesības, brīdinot Pasūtītāju 3 (trīs) dienas iepriekš, pārtraukt Pakalpojuma sniegšanu, ja Pasūtītājs nepamatoti kavē ar Līgumu saistītos maksājumu samaksu ilgāk par 30 (trīsdesmit) dienām.
	5. Ja Pasūtītājs parādu dzēš un lūdz atjaunot Pakalpojuma sniegšanu, Izpildītājs var atjaunot pakalpojumu 1 (vienas) darba dienas laikā vai arī lemt par Līguma laušanu.
	6. Nepieciešamības gadījumā Izpildītājs nekavējoties (bet ne vēlāk kā 3 trīs darba dienu laikā no apstākļu atklāšanās) informē Pasūtītāju par jebkuriem tādiem neparedzamiem vai paredzamiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ varētu tikt traucēta saistību izpilde, kas varētu ietekmēt Līguma pilnīgu izpildi vai tā izpildi noteiktā laikā.
	7. Izpildītājam ir citi Līgumā noteiktie pienākumi un noteiktās tiesības.
3. **PASŪTĪTĀJA TIESĪBAS UN PIENĀKUMI**
	1. Pasūtītājam ir pienākums godprātīgi pildīt Līguma noteikumus.
	2. Pasūtītājs, saņemot telemetrijas pakalpojumu, apņemas ievērot saistošo normatīvo aktu prasības.
	3. Pasūtītājs apņemas ar atbildīgu rūpību izturēties pret uzstādītajām iekārtām un saglabāt tās. Gadījumā, ja uzstādītajām iekārtām ir radies bojājums, vai nodarīts kaitējums, vai tās pēc Pasūtītāja novērojumiem uzrāda kļūdainus vai nepamatotus datus, Pasūtītājs nekavējoties informē par to Izpildītāju.
	4. Ja Pasūtītāja darbību vai tā bezdarbības dēļ iekārtas tiek bojātas, atbildību un zaudējumu dzēšanu Izpildītājam par to nes Pasūtītājs.
	5. Pasūtītājam ir pienākums savlaicīgi un Līgumā noteiktajā kārtībā un apmērā veikt rēķinu apmaksu.
	6. Nepieciešamības gadījumā Pasūtītājs nekavējoties (bet ne vēlāk kā 3 trīs darba dienu laikā no apstākļu atklāšanās) informē Izpildītāju par jebkuriem tādiem neparedzamiem vai paredzamiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde, kas varētu ietekmēt Līguma pilnīgu izpildi vai tā izpildi noteiktā laikā.
	7. Pasūtītājs apņemas neveikt nekādas darbības, kas tieši vai netieši var radīt zaudējumus Izpildītājam vai kaitēt tā interesēm.
	8. Ja Līguma darbība tiek izbeigta, Pasūtītājam ir pienākums 10 darba dienu laikā nodot atpakaļ Izpildītājam tā uzstādītās iekārtas darbspējīgā tehniskā stāvoklī un/vai atlīdzināt iekārtu bojājumus, defektus, trūkumus, kas nav uzskatāmi par parastu nolietošanos, bojāeju vai zādzību saskaņā ar Izpildītāja sagatavoto rēķinu.
	9. Pasūtītājam ir citi Līgumā noteiktie pienākumi un noteiktās tiesības.
4. **LĪGUMCENA UN NORĒĶINU KĀRTĪBA**
	1. Par siltumskaitītāja datu nolasīšanas iekārtas uzstādīšanu Pasūtītājs maksā Izpildītājam vienreizēju iekārtas uzstādīšanas maksu **79,00** ***euro*** (septiņdesmit deviņi *euro* 00 centi) apmērā. Papildus tai Pasūtītājs maksā pievienotās vērtības nodokli (PVN) Latvijas Republikas normatīvajos aktos noteiktajā kārtībā un apmērā.
	2. Sistēmas abonēšanas maksa un maksa par viena objekta datu pārraidi **3,00** ***euro*** (trīs *euro* 00 centi) mēnesī. Papildus tai Pasūtītājs maksā pievienotās vērtības nodokli (PVN) Latvijas Republikas normatīvajos aktos noteiktajā kārtībā un apmērā. Maksa tiek aprēķināta par katru sistēmā reģistrēto objektu, sākot no dienas, kad tas reģistrēts sistēmā. Pasūtītājs veic Līguma 4.1. un 4.2.punktā noteiktos maksājumus bezskaidras naudas norēķinu veidā iemaksājot Izpildītāja norādītajā norēķinu kontā.
	3. Maksa par viena objekta sistēmas demontāžu ir **10,00 *euro*** (desmit ***euro*** 00 centi). Papildus tai Pasūtītājs maksā pievienotās vērtības nodokli (PVN) Latvijas Republikas normatīvajos aktos noteiktajā kārtībā un apmērā.
	4. Izpildītājs par sniegto Pakalpojumu izraksta rēķinu un nosūta uz rēķina saņemšanas e-pasta adresi **\_\_\_\_\_\_\_\_\_\_** Pasūtītājam elektroniski sagatavotu rēķinu.
	5. Līguma 4.1., 4.2. un 4.3.punktā minēto maksu Pasūtītājs veic 10 kalendāro dienu laikā no rēķina saņemšanas dienas.
	6. Līgumā noteiktie maksājumi ir uzskatāmi par veiktiem brīdī, kad attiecīgā summa ir ieskaitīta Izpildītāja norēķinu kontā.
	7. Ja Pasūtītājs neveic samaksu par atbilstoši Līguma noteikumiem veiktu pakalpojumu laikā, tad Izpildītājamir tiesības piemērotPasūtītājam līgumsodu 0.1% apmērā no laikā nesamaksātā rēķina summas par katru nokavēto dienu.
	8. Izpildītājam ir tiesības vienpusēji ieturēt Pasūtītājamaksājamo līgumsodu no Līgumā noteiktajiem Izpildītāja maksājumiem, iepriekš rakstveidā par to informējot Pasūtītāju. Līgumsoda samaksa neatbrīvo Pusesno saistību izpildes.
	9. Izpildītājs ir tiesīgs vienpusēji izbeigt Līgumu, nosūtot Pasūtītājam par to attiecīgu rakstisku paziņojumu, tajā norādot Līguma laušanas datumu, ja Pasūtītājs vairāk nekā divas reizes (vairāk kā 2 (divi) mēneši) kavē/pienācīgi nepilda Līgumā noteiktās samaksas saistības bez objektīvi pamatota attaisnojuma.
	10. Pasūtītājs ir tiesīgs vienpusēji izbeigt Līgumu, nosūtot Izpildītājam par to attiecīgu rakstisku paziņojumu, tajā norādot Līguma laušanas datumu, ja Izpildītājs neveic Līguma nosacījumiem atbilstošu pakalpojumu.
5. **LĪGUMA DARBĪBAS TERMIŅŠ**
	1. Līgums tiek noslēgts uz nenoteiktu laiku un stājas spēkā ar Līguma abpusējas parakstīšanas brīdi. Pasūtītāja telemetrijas pakalpojuma uzskaite tiek uzsākta ar iekārtu uzstādīšanas brīdi Objektā *vai* ar **202\_\_.gada \_\_.\_\_\_\_\_\_\_\_\_\_\_** *(izvēlas, ja zināms konkrēts Pakalpojuma uzsākšanas datums).*
	2. Līgumu var izbeigt, Pusēm rakstiski savstarpēji vienojoties. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanos par saistību izbeigšanu un savstarpējo norēķinu un saistību pilnīgu izpildi.
	3. Pusēm ir tiesības vienpusēji lauzt Līgumu, par to rakstiski informējot otru Pusi 30 (trīsdesmit) dienas iepriekš.
6. **KONFIDENCIALITĀTE UN DATU AIZSARDZĪBA**
	1. Puses apņemas Līguma izpildē ievērot informācijas konfidencialitāti, izmantot informāciju tikai Līgumā noteikto saistību un uzdevumu izpildīšanai. Puses ir tiesīgas izpaust informāciju tādā veidā un/vai personām, kurām saskaņā ar ārējos normatīvajos aktos noteikto uzdevumu izpildi ir tiesības to pieprasīt un saņemt. Tas paliek spēkā arī pēc Līguma darbības izbeigšanās.
	2. Pusei ir tiesības apstrādāt no otras Puses iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai ievērot Fizisko personu datu apstrādes likuma un Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	3. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katra puse iegūst no otras puses, bez iepriekšējās saskaņošanas ar otru pusi var tikt izplatīta, atklāta, nodota tikai normatīvajos aktos paredzētajos gadījumos un kārtībā.
	4. Puses nodrošina: 1) informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata, 2) informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem, 3) ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otras Puses norādījumiem, ja vien to darīt nepieprasa tiesību akti.
	5. Puses apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros informācijas un fizisko personu datu aizsardzībā tiks ievērotas Fizisko personu datu apstrādes likuma vai Regulas prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Pusēm Līgumā noteikto uzdevumu izpildei.
	6. Puses apliecina, ka gan Līguma darbības laikā, gan pēc Līguma darbības izbeigšanās tās nodrošinās Līguma darbības laikā iegūtā informācijas konfidencialitāti un personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
	7. Puses ir savstarpēji atbildīgas par šajā Līgumā paredzēto personas datu aizsardzības prasību pārkāpšanas rezultātā radīto zaudējumu atlīdzināšanu.
7. **STRĪDU RISINĀŠANAS KĀRTĪBA**
	1. Visus strīdus un domstarpības, kas radušies Pusēm Līguma izpildes gaitā, Puses risina pārrunu ceļā. Ja Puses nepanāk vienošanos pārrunu ceļā 30 (trīsdesmit) dienu laikā no strīda izcelšanās dienas (dienas, kad Pasūtītājs vai Izpildītājs nosūta rakstisku ziņojumu par konkrēto jautājumu, par kuru ir nesaskaņas), strīdi izskatāmi Latvijas Republikas tiesā Latvijas Republikas normatīvajos aktos noteiktajā kārtībā.
	2. Izpildītājs nav atbildīgs par Pasūtītājam radītajiem zaudējumiem, kas radušies sistēmas un/vai iekārtu profilaktisko darbu veikšanas periodā un tiem zaudējumiem, kas radušies pakalpojuma sniegšanas darbības traucējumu rezultātā, kuriem par cēloni ir GSM sakaru operatoru radīto signālu darbības traucējumi.
8. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies kā sekas nepārvaramas varas vai ārkārtējas situācijas apstākļu izraisītam notikumam, no kura nav iespējams izvairīties un/vai pārvarēt tā sekas, kuru Līguma slēgšanas brīdī nebija iespējams paredzēt, kas nav radies Pušu vai to kontrolē esošas personas/-u kļūdas vai rīcības dēļ un, kas padara saistību izpildi jebkurai no Pusēm ne tikai apgrūtinošu, bet pilnīgi neiespējamu. Pie nepārvaramas varas vai ārkārtējas situācijas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, nesankcionēti streiki, iekšējie nemieri, blokādes un citi šeit neminēti apstākļi, kas būtiski ierobežo un aizskar Pušu tiesības, un ietekmē uzņemtās saistības.
	2. Pusei, kas atsaucas uz nepārvaramas varas vai ārkārtējas situācijas apstākļu darbību, nekavējoties par šādiem apstākļiem rakstveidā jāziņo otrai Pusei, iesniedzot ziņojumu ar pamatojumu un pievienojot izziņu, kuru izsniegusi kompetenta institūcija, un kura satur ārkārtējās situācijas apstākļu darbības apstiprinājumu un to raksturojumu.
	3. Nepārvaramas varas ietekmei, vai ārkārtējai situācijai turpinoties vai pastiprinoties tādā apmērā, kas padara neiespējamu vai daļēji neiespējamu Līguma turpmāko realizāciju jebkurai no Pusēm, tiek sastādīta un parakstīta savstarpēja vienošanās par Līguma grozīšanu, darbības pārtraukšanu vai izbeigšanu, iekļaujot no Līguma izrietošo finansiālo saistību fiksēšanu abām Pusēm pieņemamā formā un apjomā.
9. **PUŠU ATBILDĪGIE PĀRSTĀVJI**
	1. Pasūtītāja atbildīgais pārstāvis Līguma izpildes nodrošināšanai ir \_\_\_\_\_\_\_\_\_\_\_\_, tālr. +371 \_\_\_\_\_\_\_\_\_\_\_, e-pasts: **\_\_\_\_\_\_\_\_\_\_\_\_\_\_\_\_\_\_\_\_**.
	2. Izpildītāja atbildīgais pārstāvis Līguma izpildes nodrošināšanai ir Andrejs Greidāns, tālr. +371 26612219, e- pasts: **andrejs@rezeknessiltumtikli.lv** **.**
	3. Pušu 9.1. un 9.2. punktā nozīmētie pārstāvji ir atbildīgi par Līguma izpildes uzraudzīšanu, tai skaitā, par savlaicīgu rēķina iesniegšanu un pieņemšanu, un nodošanu apmaksai.
10. **CITI NOTEIKUMI**
	1. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
	2. Visos Jautājumos, kas nav atrunāti šajā Līgumā, Pusēm ir saistoši normatīvo aktu nosacījumi.
	3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
	4. Visi grozījumi un papildinājumi Līgumā ir spēkā tikai tad, ja tie izdarīti rakstiskā formā un tos parakstījušas abas līgumslēdzēju Puses.
	5. Jebkura rakstiska informācija Līguma sakarā (tai skaitā elektroniskā veidā) ir saistoša abām Pusēm, un nepieciešamības gadījumā var tikt iesniegta kā pierādījumi, ja Puse, kura nosūtījusi informāciju, ir saņēmusi apstiprinājumu no otras Puses par šīs informācijas saņemšanu.
	6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji, kontaktpersonas vai kādi Līgumā minētie Pušu rekvizīti, telefona, e-pasta adreses, bankas konta numuri, adreses u.c., tad Puse nekavējoties, bet ne vēlāk kā 3 (trīs) darba dienu laikā, rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	7. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam:
		1. personīgi, iesniedzot to Puses norādītajā adresē;
		2. nosūtot pa pastu pēc Līgumā norādītajām Pušu adresēm korespondences saņemšanai. Uzskatāms, ka Puse ir saņēmusi paziņojumu septītajā dienā pēc tā izsūtīšanas, ja Līgumā nav noteikts citādāk;
		3. nosūtot elektroniskā dokumenta veidā, kas sagatavots un parakstīts atbilstoši Elektronisko dokumentu likumam. Puse apņemas pieņemt otras Puses sagatavotus elektroniskos dokumentus, kas parakstīti ar drošu elektronisko parakstu un nosūtīti uz adresāta šajā līgumā norādīto elektroniskā pasta adresi vai par Līguma izpildi atbildīgās personas elektroniskā pasta adresi.
	8. Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, to fiksējot sarunu (domstarpību) protokolā. Gadījumā, ja kāda no Pusēm 1 (viena) mēneša laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
	9. Parakstot Līgumu, Puses apliecina, ka ir iepazinušies ar Līguma nosacījumiem, tiem ir saprotams Līguma saturs, nozīme un sekas, un ka Līgums atbilst Pušu interesēm.
	10. Līgums sastādīts latviešu valodā elektroniska dokumenta veidā, tiek parakstīts ar drošu elektronisko parakstu, kas satur laika zīmogu.
11. **PUŠU REKVIZĪTI UN PARAKSTI**

|  |  |
| --- | --- |
| **Izpildītājs:** **SIA “Rēzeknes siltumtīkli”** | **Pasūtītājs:****<<nosaukums>>** |
| PVN Reģ.Nr.LV 40003215480Rīgas iela 1, Rēzekne, LV-4601 AS “Swedbank” Kods: HABALV22 N/k: LV60HABA0551003224963**Kontaktinformācija:**Tālr.64625133, e-pasts: info@rezeknessiltumtikli.lv **Valdes loceklis** *(paraksts\*)*  | PVN Reģ.Nr.AdreseBanka:Kods:Konta Nr.**Kontaktinformācija:**Tālr.e-pasts:**Amats** *(paraksts\*)* **V.Uzvārds** |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU